**Дағдарыс кезіндегі жомарт жауап**

***«Бауырластарым менің, біреу сенемін дей тұра, игі істер жасамаса, онысынан не пайда?! Сондай сенімі оны Тәңір Иенің қаһарынан құтқара ала ма? 15Айталық, сендердің сенуші бауырластарың, не еркек, не әйел заты болсын, киер киім мен ішер тамаққа зәру жүр дейік. 16Араларыңдағы біреуің оларға: «Аман-сау болыңдар! Тоңбай, қарындарың ашпай өмір сүріңдер» деп тілек білдіріп, солардың тәндік қажеттерін қамтамасыз етпесе, оның тілегінен не пайда?!»***

***(Жақыптың хаты 2:14-16)***

«Мен не істей аламын?» Кез келген қорқынышты бір жағдай туралы естігенде біздің жиі ойлайтынымыз осы.

Дағдарыс кезіндегі біздің табиғи жауаптарымыздың бірі - **беру** – яғни, мұқтаж адамдарға көмектесу.

Иса бәрін практика жүзінде істейтін адам болды. Иә, Ол жер бетіне, ең үлкен рухани шындықты ашу үшін келді, бірақ, солай болғанымен, ол сондай—ақ аш адамдарды тамақтандырып, ауырған денелерді емдеп жүрді. Иса сияқты, дағдарысқа ұшыраған адамдарға тек қана рухани жағынан емес, сондай—ақ іс жүзінде көмектесуіміз керек. Өйткені, Иса солай істеді.

Исаның ағасы Жақып Исаға деген тірі сенім туралы айтты. Ол былай деп жазды: «Бауырластарым менің, біреу сенемін дей тұра, игі істер жасамаса, онысынан не пайда?! Сондай сенімі оны Тәңір Иенің қаһарынан құтқара ала ма? 15Айталық, сендердің сенуші бауырластарың, не еркек, не әйел заты болсын, киер киім мен ішер тамаққа зәру жүр дейік. 16Араларыңдағы біреуің оларға: «Аман-сау болыңдар! Тоңбай, қарындарың ашпай өмір сүріңдер» деп тілек білдіріп, солардың тәндік қажеттерін қамтамасыз етпесе, оның тілегінен не пайда?!» (Жақып 2:14-16).

Жақып айтып отырған тірі сенім мойынсұнудан туындайды. Біздің мойынсұнғыштығымыздың ең жақсы көрсеткіштерінің бірі біздің ақшаға қалай қарайтынымыз бен оны қалай беретінімізде. Шын жүректен берушілер мәңгілік перспективаны көріп, сондай—ақ, Құдайдың мұқтаж адамдарға деген жанашыр жүрегін түсінеді. Егер сіз өзіңізді ақшаны сізді құтқарып алатын қайық сияқты ұстайтын болсаңыз немесе ақша туралы үнемі уайымдайтын болсаңыз, сіз осы салада біраз рухани өсуіңіз керек шығар. Құдайға сіздің басқаларға қандай жолмен көмектесе алатыныңызды мінажат етіп, сұраңыз. Осылайша сіз мұқтаж адамдарға қатысты шарасыздық, апатия сезімімен күресе аласыз.